ÚRAD VLÁDY SLOVENSKEJ REPUBLIKY
                sekcia vládnej legislatívy

Na rokovanie vlády SR
dňa 19. apríla 2006
K materiálu 7130/2006
K bodu č. 8

S T A N O V I S K O 
k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 199/2005 Z.z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty

I.
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 199/2005 Z.z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty predkladá na rokovanie vlády Slovenskej republiky minister pôdohospodárstva Slovenskej republiky Zsolt Simon podľa § 2 ods. 1 písm. k) zákona č. 19/2002 Z.z.

II.

Predloženým návrhom nariadenia vlády sa do právneho poriadku   Slovenskej republiky preberá smernica Komisie č. 2005/77/ES z 11. novembra 2005, ktorou sa mení a dopĺňa príloha V k smernici Rady 200/29/ES o ochranných opatreniach proti zavlečeniu organizmov škodlivých pre rastliny a rastlinné produkty do Spoločenstva a proti ich rozšíreniu v rámci Spoločenstva, ktorá novelizovala smernicu Rady Európskych spoločenstiev 2000/29/ES z 8. mája 2000 a smernica komisie  2006/14/ES zo 7. februára 2006, ktorou sa mení a dopĺňa príloha IV k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva. 

III.

Legislatívna rada vlády Slovenskej republiky prerokovala predmetný návrh dňa 11. apríla 2006 a odporučila vláde Slovenskej republiky návrh nariadenia vlády schváliť v predloženom znení.

IV.
                                                                          
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 199/2005 Z.z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty v predloženom znení schváliť. 

Bratislava 18. apríla 2006
Vypracovala: D. Mochnacká

                             Štefan  G r m a n
           		         generálny riaditeľ
	                                                                  sekcie vládnej legislatívy